Holivudo šlovės alėja
**Holivudo šlovės alėja** (angl. *Hollywood Walk of Fame*) – daugiau kaip 2400 penkiakampių žvaigždžių formos keramikinių plytelių, įspaustų į šaligatvio grindinį palei penkiolika kvartalų besitęsiantį Holivudo bulvarą ir tris kvartalus besitęsiančią Vain gatvę Holivude, Kalifornijoje. Žvaigždės, tai ilgalaikiai visuomenei vieši paminklai, simbolizuojantys pasiekimus pramogų industrijoje. Žvaigždėse įamžinti įvairių asmenybių, aktorių, muzikantų, režisierių, prodiuserių, taip pat miuziklų ir teatro grupių ar fiktyvių veikėjų vardai.

Žvaigždes skiria Holivudo Prekybos rūmai, o alėją prižiūri *Hollywood Historic Trust*. Tai gausiai turistų lankoma vieta. 2003 m. ją aplankė per 10 mln. žmonių.

Aprašymas
---------

Tipiškas žvaigždės pavyzdys
Šlovės alėja iš rytų į vakarus driekiasi 2,1 km Holivudo bulvaru ir 0,7 km šiaurės–pietų kryptimi Vain gatve.

2013 m. gegužės 6 d. duomenimis, šlovės alėjoje yra 2496 žvaigždės, išdėstytos kas 1,8 m. Paminklai, tai rausvos koralų spalvos teracinės penkiakampių žvaigždžių formos plytelės, aprėmintos žalvario lydiniu ir įspaustos į anglies spalvos teracinį grindinį. Žemiau užrašo, žvaigždės apačioje esanti inkrustuota apvali žalvarinė emblema vaizduoja pramogų industrijos kategoriją, kurioje pagerbtas asmuo. Šių kategorijų yra penkios:

Circular 4-inch brass plaque showing a side view of a classic movie camera ***Klasikinė kino kamera*** simbolizuoja kino filmus
Circular 4-inch brass plaque with a tube-type television with twin aerials ***Televizorius*** simbolizuoja televizijos transliacijas
Circular 4-inch brass plaque with a top view of phonograph disc and pickup arm ***Fonografo plokštelė*** simbolizuoja muzikos įrašus
Circular 4-inch brass plaque with an antique studio-style microphone ***Radijo mikrofonas*** simbolizuoja radijo transliacijas
Circular 4-inch brass plaque with the classic theatrical comedy/tragedy masks ***Komedijos ir tragedijos kaukės*** simbolizuoja teatro ar gyvus vaidinimus (pridėta 1984 m.)
Iš visų alėjoje esančių žvaigždžių 47 % jų priskirta kino filmų kategorijai, 24 % – televizijai, 17 % – muzikos industrijai, 10 % – radijui ir mažiau nei 2 % priskirta teatro ar gyvų vaidinimų kategorijai. Kasmet pridedama po dvidešimt naujų žvaigždžių.

Istorija
--------

1953 m. Holivudo Prekybos rūmų prezidentas E.M. Stiuartas (*E.M. Stuart*) sugalvojo idėją įkurti Šlovės alėją. 1956 m. buvo atidengtas grindinyje įspaustos mėlynos žvaigždės prototipas, kuriame buvo pavaizduota asmens (kai kurių manymu, Džono Veino) karikatūra. 1956-ųjų kovą buvo patvirtintas galutinis dizaino variantas. 1958 m. pradėti statybos darbai, kurie buvo užbaigti 1960 m. Alėja oficialiai atidengta 1960 m. vasario 8 d. Pirmojoje ilgalaikėje žvaigždėje buvo įamžintas režisierius Stenlis Krameris.

1978 m. liepą Los Andželas Holivudo šlovės alėją priskyrė prie miesto istorinių-kultūrinių paminklų.

Šaltiniai
---------

1. ↑   Archyvuota kopija 2013-05-20 iš Wayback Machine projekto.
2. ↑  „Walk of Fame Frequently Asked Questions". Hollywood Chamber of Commerce. Suarchyvuotas originalas 2019-10-30. Nuoroda tikrinta 2011-05-13.
3. ↑  Thomson, David (2006). *The Whole Equation: A History of Hollywood*. Vintage. p. 149. ISBN 0-375-70154-0.
4. 1 2  
„History of the Walk of Fame". *walkoffame.com*. Hollywood Chamber of Commerce. Nuoroda tikrinta 2011-05-16.
5. ↑  „The Hollywood Walk of Fame | A brief history in photos". *Los Angeles Times*. Nuoroda tikrinta 2010-05-31.
6. ↑  „Kramer First Name Put in Walk of Fame". *Los Angeles Times*. 1960-03-29. p. 15. Suarchyvuotas originalas 2011-06-29. Nuoroda tikrinta 2010-06-12.
7. ↑  „Historic-Cultural Monument (HCM) Report – Community: Hollywood". City of Los Angeles: Department of City Planning. Suarchyvuota iš originalo 2007-09-26. Nuoroda tikrinta 2010-05-31.


|  |  |
| --- | --- |
|  | **Vikiteka: Holivudo šlovės alėja** – vaizdinė ir garsinė medžiaga  |

Nuorodos
--------

* Oficiali svetainė